
Dawiya serdema Obama 


AMA 


D onald Trump serkomarê hilbijartî ê Amerîkayê, roja destpêka Rêbendana 1395 (20.01.2017)’an bi 
awayekî fermî wekî serkomarê vî welatî, wê sond bixwe. 

“Nihîlizm” di 
îranê de, û mafê 


Kurdên Rojhelat 

Li serbingeha raporan, demjimêr 12’ê nîvro bi dema Waşintonê, dadwer “Rabirtz” serokê Dîwana Bilind a 
Amerîkayê wê merasima sondxwarina “Trump” bi rê ve bibe. 

Piştî rêûresma sondxwarinê “Trump” wê yekemîn axavtina xwe wekî serkomarê nû dest pê bike. 

Berdevkê “Tmmp” pêştir gotibû ku renge “Tmmp” piştî destpêkirina karê xwe di heman rojê de, çend biryaran 
jî bide, ku ew biryar wê bêne cîbicîkirin jî. Lê dîsan jî “Tmmp” bi weşana Taymz ragehandiye ku roja yekem 
ya karê wî, roja Duşemiyê dibe. 

Di heman demê de, Welîd Faris şêvirmendê “Trump” di karûbarê Rojhilata Navîn de, di gotûbêja bi El-erebiye 
re, di bersiva vê pirsê de ku gelo tu bêjî em şahidê guherînkariyên di siyasetên Amerîkayê de, derheq pêwendi- 
yên bi Iranê re bin, got: “Tu gumanek di vê de nine, ku wê guhertin hebin. Serkomarê hilbjartî ê Amerîkayê 
lihevkirina navikî digel hikûmeta îranê di berjewendiya ewlehiya neteweyî ya Amerîkatyê de nabîne”. 

Di heman demê de, Obama jî di peyama xwe ya xatirxwestinê de wekî serkomarê Amerîkayê got: “Min 
hemşêviriyên herî baş bi Traump re kirin, lê bi bawera min, “Trump” wan karan wê encam bide, ku qewl dabû 
encam bide”. 

Gellek caran serkomarê nû hekî ji partiya rikeber be, destpêka karê xwe bi hiloşandina biryarên serkomarê berê 
dest pê dike. 

^ Sergofgr 'y 

Rasan û Bajar 

Kerîm Perwîzî 


B ajar bi wateya xwe ya giştî û 
di rastî de cihê jiyana asayî û 
rojane ya xelkê Kurdistanê, pêgeh û 
çavkaniya bingehîn ya raperî û ser- 
hildan û rabûnê ye, û ji çiya ve şoreş 
bigurr dibe, û li bajaran de hêz digre û 
berfireh dibe. 

Gelê Kurd di Kurdistana Rojhilat de, 
di ezmûnên curbicur û hemûrengiya 
siyasî û xebatkarî de beşdarî kirine, û 
her tex û girûp û beşekê li gora rewş û 
hêz û şiyana xwe di xebatê de dewr û 
rola xwe hebûne. 

Di serdemekê de di Komara Kurd- 
istanê de, PDKÎ di nav bajaran û 
di nava kom û civînên xemxwar 
û têgihîştiyên gel de serî hilda, û 
bajarên Kurdistanê, bi awayên nû 
anî nava dîroka xebat û serhildanê 
de, û wekî pêgeheke girîng ya xebata 
serdemiyane rola xwe lîst ku mixabin 
gellek dom nekir. 

Di serdema şoreşa gelên îranê li dijî 
deshilata Pehlewî de jî, Kurdistanê di 
nava dilê bajaran de, û li ser kolanan 
hêza cemawerî ya xwe nîşan da, û 
piştre jî di encama serberedayîbûn û 
êrîşên pasdarên Xomêynî de, xelkê 
gund û bajarên Kurdistanê bûn, ku 
rêza xebatê qahîmtir dikirin, û kolan 
dikirin çepera bergiriyê, û xweragirî û 
piştevanê hêza pêşmerge bûn. 

Her heman xelkê gund û bajarên 
Kurdistanê bûn, ku di qonaxên din de, 
û li şerê çiya û partîzanî de, piştevan û 
rênîşander û alîkarê hêza pêşmerge û 
tîmên pêşmerge bûn. 

Piştî ragirtina xebata çekdarî jî, 
bajarên Kurdistanê roleke berçav 
di ragirtina vîn û morala xebatê de 
hebûne, û di şêwazên curbicur de, 
îradeya neteweyî ya xwe di refên 
encumena cudahiya çandî û medenî 
û rêpîvan û nerizayetî eşkerekirin û 
meş û serhildanan de selimandine, û 
dijmin be’ecandine. 

Di qonaxa nû ya xebatê de, û li 
Rasana Rojghilat de, xebata hêza 
Pêşmerge û rola Kurdê koçber li der- 
veyî welat, û xelkê gund û bajarên 
Kurdistanê, ku bi mînaka 

bajar nav dibin, rola hevseng û 
pêkve wê hebin, û di vê qonaxê de 


Deftera Siyasî ya PDKI derheq koça dawî ya Kak Fetah Kawyan dax- 

uyaniyek belav kir 


D axuyaniya Deftera 
Siyasî ya PDKÎ 
derheq koça dawiyê ya 
kak Fetah Kawyan. 


Deqa Daxuyaniyê: 

Mixabin êvariya roja 
Çarşemiyê 18.01.2017 
(29.10.1395)’an, 
têkoşerê mêjîn kak Fe- 
tah Kawyan bi sedema 
kirîza dil koça dawiyê 
kir. 


Kak Fetah sala 1315 
(1936)’an li bajarê 
welatparêz ê Mehabad 
a poytexta Komara 
Kurdistanê ji dayîk 
bûye. Heya wergirtina 
dîplomê, xwendina xwe 
domandiye, û piştre jî 
di zankoya Tehranê di beşa ziman û 
wêjeya Îngilîzî de lîsans wergirtiye, 
û bûye mamostayê xwendingehan, û 
tevî erk û wezîfeya mamostatiyê wekî 
kesekî şareza di biyavê zimanevanî 
de, komek erk û berpirsayetî di warê 
wergeranê de bi rê ve birine. 


Kak Fetah bi sedema ogiriyeke zaf 
ji bo rizgariya neteweya xwe, ji 
destê zulm û zordarî û dîktatoriyê, 
û gihîştina gelê wî bi mafên xwe 
ên siyasî û neteweyî, di sala 1336 
(1957)’an de, peywenî bi PDKÎ 
kiriye, û wekî endamekî dilsoj û 
çalak di Kurdistana Rojhilat de. 



erk û wezîfeya xwe ya hizbî bi rê 
ve biriye, û çend caran bi sedema 
wan çalakiyên xwe ji aliyê dezge- 
hên ewlekariya rejîma paşatiyê ve 
ketiye bin çavdêriyê de, û di sala 
1338 (1959)’an de, digel desteyek 
ji têkoşerên PDKI hatiye girtin, û 
zêdetir ji 2 salan ji aliyê îşkencegerên 
SAWAK’ê ve hatiye îşkencekirin û di 
heyama girtîbûna xwe de, bi parastina 
nepeniyên (nihêniyên, sirrên) partiya 
xwe, bi armancên gelê xwe emegdar 
maye, û di şoreşa bicoş ya gelên îranê 
de jî, li dijî rejîma dîktator ya paşatiyê 
mil bi milê hevalên xwe xebat kiriye, 
û piştre dev ji mamostatiyê berdaye, 
û rasterast di refa PDKÎ de, erk û 


wezîfeya xwe ya hizbatiyê bi rê ve 
biriye. Navbirî bo heyameke dirêj 
endamê rêbertiya PDKI bûye. Ew tevî 
taybetmendiyên xwe ên siyasî, kesekî 
xelkî, qisexweş, û dilovan bûye. 

Deftera Siyasî ya PDKI derheq koça 
dawî ya Kak F etah kawyan, sersaxiyê 
dibêje malbat û hevalên wî, û xwe di 
xema jidestçûna wî de şirîk û hevpar 
dizane. 

PDKÎ 

Deftera Siyasî 

30.10.1395 

19.01.2017 


Dayka şehîdekî Partiya Demokrat a Kurdistana îranê koça davî kir 


^^awer Şerefî dayîka şehîd Îsma’îl Lotfî bi sedema nexweşiyê koça dawiyê kir. 

Li gor nûçeya giheştiye Malpera ‘Kurdistanmedia’ yê: Xawer Şerefî dayîka şehîd Îsma’îl 
Lotfî, xelkê gundê ‘Axceler’ a serbi navçeya Hewşehrê, roja 22’ê Berfanbara 1395’an, di 
temenê 75 saliyê de, bi sebeba nexweşiyê malavayiya jiyanê kir. 

Şehîd Îsma’îl pêşmergeyê PDKI di sala 1334 ’an li Axcelerê ji dayîk bûye, lê mixabin di 
sala 1362 ’an de, di şerê ‘Kopeqiran’ê de hate şehîdkirin. Termê wî li bajarê Tikabê bi axê 
hatiye spardin. PDKI sersaxiya li malbata Xawer Şerefî, dayîka şehîd Îsma’îl Lotfî dike, û 
sxwe şerîkê xema wan dizane. 



V 


jî, pêşmerge hêma û remza berxwedan û moralbexşînê ye, û bajar çavkaniya serhildan û raperîn, û berbirûbûna di hemberî 

dijmin de ye, û Kurdên derve jî, palpiştê hêza pêşmerge, û dengê rasana gel dibe, di cîhana derve de. Bajar di vê qonaxa xebatê 
de, ku pêngavên nû û ezmûna nû jê dikeve, êdî tenê rola wê ya alîkariyê namîne, belkû qonax bi qonax rola sereke ya xebatê, 
dibe pê bihê spartin, û bajar bibe wargehê serhildan û berxwedanê. Bajar cihê pêkvejiyana hemû rengên ncivakê ye, û xebata 
neteweyî demokratîk ya Kurd jî pêwîstî bi amadebûna hemû rengan e. Her di vê demê de, dijminê dagîrkar dixwaze ku bajar 
û çiya ji hevdu veqetîne, û çiya bike giraveke dûrxistî ji rastiya civakê û dest bi ser bajar de bigre. Rasana Rojhilat pûçkirina 
pîlanên rejîma dagîrker e, ku dixwaze bajar bêxe qedeman, û çiya zincîr bike. Kiryara xebatkarane û armancdar ya hemû tex û 
qatên kurdistanê li gund û bajaran, ku bixwazin sêhr û tilismên dijminan pûç bikin, û wekî neteweyeke xwedî îradeya xweseli- 
mandin û kolneder jiyaneke serfirazane bikin, pêwîstiyeke girîng ya vê demsala nû ye, û hêza pêşmerge ya nîşana xebatkarî û 
canfîdayî û moralbexşînê, dikare palpiştê bajar be. 

Siyasî 


Hizba Demokrat: Dîroka Mirovahiyê jiyana Refsencanî wê bi xaleke reş tomar bike 


D eftera Siyasî ya Hizba De- 
mokrat a Kurdistana îranê 
derheq bi mirina Refsencanî, Ku 
yek ji darêjerên sereke yên terorîz- 
ma rejîma îranê bû, daxûyaniyek 
belav kir. 

Eva deqa daxûyaniyê ye: 

Mirina Haşimî Refsencanî, heriflna 
yek ji pêpikên girîng ên Komara 
Islamî ye 

Nûçeya mirina ji nişhkê ve yê Ref- 
sencanî, serokê Kora Diyarîkirina 
Berjewendiyên rejîma Komara Îslamî 
ya îranê, ji aliyekê ve cihê dilxweşiyê 
bo hemû azadîxwazên rastîn ên 
îranê û hemû xelkê zulmlêkirî ye, û 
ji aliyê din ve cihê dilgiraniyê ye ku 
ev sedemên tepeserkirin û îşkence û 
bidarvekirina xelkê û tawanên dijî 
mirovahyê, nekewin pêşberî dadgeha 
xelkî û hemû kon û qujbinên tarî 
û dije mirovî yên vê rejîmê, nehên 
eşkerekirin û tawanbar negîjin cezaya 
rastîn a tawanên xwe. 

Roja 19’ê Befranbarê, li 
nexweşxaneyekî bajarê Tehranê 
pizîşkan nekarî ku bigîjin hewara 
Elî Ekber Refsencanî yê serokê 
Kora Diyarîkirina berjewendiyên 
rejîmê, ku berê jî serokê Meclisa 
Xêbrêgan û serkomar û serokê berê 
yê Meclisa Îslamî ya rejîma îranê 
û herweha xwdiyê bi dehan postên 
din di sîstema deshilatdariya îranê 
de bû, û bi sedema sekinîna dil, ji 
destê dadperwer a xelkê de reviya, lê 
dîroka mirovahiyê wê bi xaleke Reş 
wî tomar bike. 

Elî Ekber Haşimî Refsencanî ku yek 
ji pêpikên sereke ên rejîma Îslamî ya 
îranê bû, di serdemê xapandinkariyên 
Xumeynî de û veşartina rûçika rastîn 
ya wî, ku çavkaniya zulm û zordariyê 
û sereberdayî û zêdexwaziyan bû, 
destê Rastê yê Xumeynî û yek ji kes- 
ên herî nêzîk ji wî bû, ji talankirina 
deskewtên şoreşa gelên îranê de rola 
kesê hejmar 2 lîzt û endamê şêvra 
binavê şoreşê bo ku Xumeynî bona 
çewaşekirina şoreşa gelan avakiribû 
û piştî kuştina Bahoner û Bêhêştî, di 
rastî de yekemîn biryarderê vê şêvrê 
bû. 

Herweha darêje asimîlekirin û 
jinavbirina hemû girûpên pişikdar di 
şoreşê de bû ku mixabin hinek ji wan 
deste û girûpan alêkarê rejîma Ko- 
mara Îslamî bona jinavbirina aliyên 
din bûn, heya di dawiyê de gerra wan 
jî hat. 


Refsencanî di dema darêtina ya- 
saya bingehîn a îranê rola serekî 
di çewaşekirina vê yasayê de lîzt û 
bi dizîna deskewtên şoreşê, kincên 
kewneşopiyê ji yasaya kirin. 

Di dema pêkanîn û avakirina Me- 
clisekî ku di kakilê xwe de betal bû, 
ya bi navê Meclisa Şêvra Îslamî, 
serokê gerra Yekemîn û Duhemîn a 
wî Meclisî bû. 

Refsencanî darêjerê bemameya 
tijîkirina cihê betal yê Xumeynî bû û 
Xamineyî yê Tawanbar kire rêberê re- 
jîmê. Hevdem bi xwe jî bûye serkom- 
arê rejîmê û bihevre welatê îranê û 
gelên nava wî welatî de bi qederek reş 
ya tijî ji kuştar û malwêranî û serkut 
û zîndan û îdam û awareyî û ... hwd 
berbirû kirin. Refsencan di berpir- 
satiyên xwe yên din de di serdemê 
Xumeynî de, Cîgirê Fermandeyê Giştî 
a Hêzên Çekdar bû û bi wateyeke din 
Xumeyn hemû deshilatek leşkirî bi wî 
re dabûn, da ku şerê digel îraqê birêve 
bibe. Şerek ku bi dehan hizar kuştî û 
birîndar û bêşerûşûn û dîl û kêmen- 
dam bo gelên îranê bi xelat birin. 

Her di wî çaxî de ji rêya hêzên Sipah, 
Besîc, Artêş û Komîteyên Şoreşê û 
îtila’atê û organên leşkirî û milîşên 
din ên rejîmê, ku hemû ji aliyê 
Xumeynî ve pêre hatibûn sipartin, 
her çiqas xortên cesûr û azadîxwaz 
ên gelên îranê hebûn, hatin revan- 
din, û navbirî xwediyê karnameyekî 
reş û tijî ji tawan û dirinedeyî ye. 

Navê Refsencanî bal beşek herî zêde 
ji xelkê azadîxwaz û tenanet xelkê 
asayî jî, bi wateya bêrehmî û kuştar û 
bêbabkirina zarokan û bêwejinkirina 
jinan û şewitandina cergê dayîkan tê. 

Refsencanî ku piştî bidawîhatina şer 
û mirina Xumeynî 8 salan serkom- 
arê rejîma îranê bû, serbarê kuştar û 
bidarvekirin û bêserûşûnkirina xelkê 
azadîxwaz û mafxwaz di hundir îranê 
de, karnameyek reş û stûr di warê ter- 
or a li derveyî îranê de heye ku di ser- 
demên serkomariya wî de yekîneyên 
taybet bi terorê di nava Sipaha Pasda- 
ran û Sipaha Quds de hatine avakirin 
û ji operasyonên herî binavûdeng ên 
wan, terora Dr.Qasimlû û hevalên wî 
bû li welatê Otrîşê li ser maseya binav 
danûstanan ku, Refsencanî bi xwe 
berpirs û birêveberê vê pîlanî bû. Her- 
weha terora Dr.Şerefkendî û hevalên 
wî li Bêrlîn a Almanê jî ku piştre ji 
aliyê dadgeha Almanê Refsencanî 
weke yek ji biryarderên terorê hate 
nasandin. Terora Nwenda Cihûyan li 
Arjantînê jî, keyseke din yê Refsen- 


canî ye ku hêj negehîştiye encamê û biryara 
destbiserkirina wî jî hatiye dayîn. 

Rûpelekî din ji kamameya reş a Refsencanî 
pêk tê ji bitalanbirina samana welat li jêr navê 
awedankirinê piştî şerê îran û îraqê bû, ku di 
wî çaxî de bandeke mafiyayî a bitehûk ava kir 
û tewahiya samana welat çi wî çaxî û çi niha 
jî li Hûrê xwe dihisûn û hejarî û malwêraniya 
niha ya xelkê îranê, berhema wan talankirina 
ye ku Refsencanî û Xamineyî û rayedarên 
din ên rejîmê birêve dibin. Di vî warê de rola 
Refsencanî rola rênîşander bû ku hemû digel talankariya nasyar kirin. Her di 
serdemê serkomariya wî de bû ku Sipaha Pasdaran û dezgeha îtila’atê bi navê 
karûbarên aborî karîn ku him samana welat bi talan bibin û him jî li jêr navê 
kompaniyên curbicur ên aborî, karên terorîstî encam bidin. 

Refsencanî pêpikek serek a rejîma Îslamî ya îranê bû ku di qonaxên hestyar 
ên weke biryara dadgeha Mîkonosê, yan jî piştî dorpêçên tund ên cîhanî li dijî 
rejîmê derheq bi perwendeya etomî, rêya çewaşekarî û xapanidnê xist pêşberî 
rayedarên rejîmê, da ku bikarin bi rûçika direvîn a diyaloga şaristaniyetan û yan 
jî Dewleta Tedbîrê, ji cîhanê re bibêje ku hêla piragmatîk û miyanerev di rejîmê 
de heye û bi wî rengî konekî bona derbabzûna rejîmê ji vê pirsgirêkê peyda 
bikin, û di rastî de sokandarê derbazkirina rejîmê di vê pirsgirêkê de bû bona vê 
ku temenê rejîma tawanbar a Îslamî dirêj bike. 

Bê goman di vê daxûyaniyê de mirov nikare hemû karnameya tawan û riya 
û çewaşekarî û dij emirovbûna Refsencanî bas bike, lê îşareyekî bilez ji rola 
Refsencanî di avakirina dadgehên Şoreşê de, ku bi deyan hezar kes bidarveki- 
rin, rola Refsencanî di şêvra 5 kesî ku piştî şerê îran û îraqê binavê birêvebirina 
welat bû , lê yekemî karê wan de kuştara girtiyên siyasî di demasla Havîna 67’ê 
de bû, rola Refsencanî di perepêdana madeyên hişber di nava neteweyên zul- 
mlêkirî ên îranê û li serweyî hemyan Kurdistanê, bitalanbirina hemû şûnvarên 
dîrokî û bin erdî, û ji avakirina organên leşkirî û îtila’atî yên mowazî ku xweser 
xelik digirtin û jinav dibirin, ji “Qetlên Zincîreyî” û bi dehan rolên din ên Ref- 
sencanî bikin ku di hemûyan de mêjiyê wî yê genî, darêjerê tawanê bûye. 

Eva ku di dawiyê de cihê basê ye, rola Refsencanî ye ku di parsatina rejîma 
Îslamî ya îranê de lîztiye, serbarê vê ku dijatiya kûr û li ser bingeha bitalanbi- 
rina samana welat û bidestvegirtina nawendên leşkirî di navebara Rfesencan û 
Xamineyî de derketibûn holê, û rengevedana wan di organên curbicur ên rejîmê 
de hebû, lê mana rejîma bo wan hertim xala yekalîker bû, her eva jî bibû sedeme 
ku, serbar vê ku Refsencanî hêj xwediyê deshilata aborî û îtila’atî bû û milşên 
taybet bi xwe hebûn, lê Xamineyî piraniya deshilat jê sitandibûn û tenanet kur 
û keçên navbirî jî ku şîrîkên babê xwe bûn di talana sermayeya welat de, xistine 
girtîgehê, lê serbarê van hemûyam, hêj Refsencanî di pêxema mana rejîmê de 
her weke Xamineyî di peyama teybet bi mirina Refsencanî de bas kir, ogiriyekî 
taybet bi wî hebû. Di rastî de Refsencanî pêpikek bû ku tundrewî û serebere- 
daybûna Xamineyî bi awayekî pasaw dida ku, cîhan li ser vê baweriyê bû ku, 
dikarin digel rejîma Islmî ya Iranê bigehin encamê! 

Bi mirina Refsencanî êdî renge ev alawa çewaşekarî û xapandinê ji destê rejîma 
Komara Îslamî ya îranê derketibe û rûçika rastîn ya Komara Îslamî ya îranê bo 
hemû cîhanê derkewe. 

Bi awayekî ku hekî jiyana Refsencanî pêpikek bû bona ragirtin û dirêjkirina 
tawanên vê rejîmê, nemana wî jî wê bandora xwe li ser rejîmê hebe. Em hêvî 
dikin ku karbidestên din ên rejîmê bikewin destê dadgehên dadperwer ên xelkî 
û hemû keysên tawanên wan bo xelkê eşkere bin û bigehin cezaya tawanên xwe 
yên dije mirovî. 

Hizba Demokrat a Kurdistana îranê 
Deftera Siyasî 

21’ê Befranbara 1395’an a Rojî 

10’ê Çileya Paşîn a 2016’an a Zayînî 

N ûneratiya Hikûmeta Herêma 
Kurditsanê li Parîsê rêûres- 
mek bo şehîd Resûl Mihemedzade û 
Dr. Silêma çirukaya bi rê ve bir. 

Roja 24’ê Befranabrê 
bi alîkariya Deftera 
Nûneratiya PDKÎ li 
Parîsê, Deftera Nûner- 
atiya Hikûmeta Herêma 
Kurdistanê, HAK-PAR 
û çendîn hizb û aliyên 
siyasî ên beşên din ên 
Kurdistanê merasimek 
bo şehîd Resûl Mi- 
hemedzade û Dr. Silêma 
ku di şerê digel DAÎŞê 
de jiyana xwe gorî kiri- 
bûn, bi rê ve çû. 

Ew merasim bi xwendina sirûda 
neteweyî ya Ey Reqîb û ragirtina 
deqeyekê bêdengî bona rêzgirtina 
ji şehîdên Kurdistanê dest pê kir. 

Piştre Selîm çirukaya birayê şehîd Dr. 
Silêman Çirukaya ku tevî heyetekê 
ji Almanyayê ve bo beşdarîkirina di 
vê merasimê de serdana Fransayê 
kiribû, basek li ser jiyan û serpêhati- 
yên neteweya Kurd di Tirkiyê di salên 
70 û 80’î ya Zayînî de kir, ku ziman 
û deb û resma kurdewarî di Bakura 
Kurdistanê de qedexe kiribûn, û tu 
kesî nedikarî bi zimanê Kurdî baxive. 
Her vê yekê jî wisa kir ku Dr. Silê- 
manê ciwan ku xwendekarê zankoyê 
bû, dev ji xwendinê berde, û welat bi 
cih bihêle, û here Dola Beqa’ê, û tevlî 
PKK’ê be, û dest bi xebat û berxwe- 
danê bike. Dr . Silêman paş mana bo 
heyama deh salan di nava refên PKK 
de, vê partiyê bi cih dihêle, û piştre 
tê Ewropa û di welatê Almanyayê 
de cihgir dibe û di Almanyayê de 
xwendina xwe tewaw dike. Piştî vê 


ku DAÎŞê êrîş kire ser Kurdistana 
Başûr, û bi taybetî li ser Kurdên Îzedî 
li Şingalê, Dr. Silêman ji Almanyayê 
ve tê Kurdistanê û beşdarî şer dibe, û 
hêza xwe ya leşkerî di warê fêrkariya 


bo hilgirtina mayînan û teqemeniyan 
dixe kar, û hevdem gellek kesan fêr 
dike, lê mixabin di dema operasiyo- 
nekê de bo hilgirtina mayînan, mînek 
diteqe, û piştî birîndarbûnê, û gihan- 
dina wî bo derveyî welat, jiyana xwe 
fîda dike. Piştre Hsen şerefî cihgirê 
sekreterê giştî ê PDKÎ jî di vê der- 
heqê de gotarek pêşkêş kir. Serefî di 
axavtina xwe de îşare bi xebata hêzên 
Kurd kir, û got ku di riya rizgariya 
nîştiman û Kurdsitanê de, me gellek 
şehîd dane. Bêguman me, wê şehîdên 
dinê jî hebin, lê ya girîng ew e ku 
ne tenê emê Kurd, dibe agehdar bin, 
belkû dibe dijminê me jî vê yekê 
bibînin, ku asta hişyariya neteweya 
kurd gihaye radeyekê ku Kurdên 
Bakura Kurdistanê, û ên Rojhilat bo 
parastina deskevtên Kurdistana Başûr 
tên û jiyana xwe fîda dikin, û xwîna 
wan têkelî hev dibe. 

Eva tê vê wateyê ku Kurd yek netewe 
ye, û Kurdistan yek xak e, û hesta 


Di beşeke din ya vê merasimê de, 
fîlmeke dekomentarî li ser jiyan û 
xebata Dr. Silêman hate nîşandayîn. 
Piştre Elî Dolemerî nûnerê Hikûmeta 
Herêma Kurdistanê li Fransayê çend 
gotinek pêşkêş kirin, û navbirî got ku 
ji bîra me neçe, ku di serdema komara 
Kurdistanê de, Kurdên Başûr jî, bi 
taybetî Barzanî beşdar bûn, û şehîd jî 
dan. 

Dolemerî herwisa hate ser behsa 
serdana vê dawiyê ya Franswa Oland 
serkomarê Fransayê bo kurdistanê, ku 
di vê serdanê de, navbirî destê dayîka 
sê şehîdan maçê kir, ku jiyana xwe 
goriyê riya parastina welat kirine. 


Di vê merasimê de hunermenda Kurd 
Rojîn jî, ku ji hevalên Dr. Silêman 
bû, axivî û got: “Dr. Silêman sibehiya 
roja ku şehî bû, telefon ji min re kir, 
û got hekî ez şehîd bûn, li ser min 
sirûdekê çê bike”. 

Piştre Rojînê ew sirûda xwe ya nû, 
ku li ser şehîd Dr. Silêman çêkiribû 
xwend. 

Di vê merasimê de, heyeteke PDKI 
bi serperestiya cihgirê sekreterê giştî 
ê PDKI, û nûnerê PDKÎ li derveyî 
welat, û berpirs û nûnerê komîteya 
PDKÎ li Fransayê, û hejmarek ji 
endamên PDKÎ beşdar bûn. 



wan ya hevsoziyê bo hevdu zêdetir 
geşe kiriye. 


Piştre îşare bi fêrkirina komek ji kadr 
û pêşmergeyên PDKÎ ji aliyê Dr. Silê- 
man ve bo hilg- 
irtina mayînan 
kir, û her li ser 
daxwaza wî 
jî, hevalên me 
ku kak Resûl 
Mihemedzade 
yekj iwan 
bû, bo hilgir- 
tina mayînan 
hevakrê Dr. 

Silêman bûn. 

Şerefî di 
doma axav- 
tina xwe de, 
bas ji taybetmendiyên şehîd Resûl 
di nava refên PDKI de kir, û bas ji 
asta pêgihîştina navbirî kir. Serefî 
di dawiyê de pêwîstiya rêzgirtina ji 
şehîdan, û domandina riya wan, wekî 
erk û wezîfeya her kurdekî welatparêz 
da zanîn. 


Piştre Pro. Mîdaz Oxlo ku yek ji 
hevalên nêzîk ên Dr. Silêman bû, 
gotarek bi zimanê Tirkî pêşkêş kir, 
ku tê de şehîd Silêman bi Çegwarayê 
Kurdan şibihand. Navbirî got ku wan 


du kesan, gellek xalên wan ên hevbeş 
hene, ku yek ji wan xalên hevbeş ew 
e ku, wan serê xwe şorr nekiriye di 
hemberî zulm û zordariyê de. Navbirî 
di dawiyê de got: “Bibîranîn jiyan e, 
û jibîrkirin mirin e, lewra em hertim 
şehîdên xwe bibîr tînin”. 



< 

T 


> 


Ciwanekî Kurd bû armanca gulleyên hêzên rejîma îranê 


eqeya rasterast ya hêzên eleşkerî ên îranê, li bajarê Banê bû sedema vê ku, 
ciwanekî Kurd jiyana xwe ji dest bide. 


Li gora rapora ku gihîştiye Ajansa Nûçegihaniya Kurdpayê, roja 28’ê Befranbarê 
hêzên leşkerî ên hikûmetê li bajarê Banê, teqe li ciwanekî xelkê vî bajarî kirin, û di 
encamê de, vî ciwanê Kurd jiyana xwe ji dest da. Nûçegihanê “Kurdpa”yê li bajarê 
Banê nasnameya vî lawê Kurd, Ebdulmetelib Muradî, temen 20 salî, kurê Ezîz 
xelkê gundê Bilesenî ya bajarê Bane raegehandiye. 

Di doma vê raporê de hatiye: “Ew ciwanê Kud di demekê de ku mijûlî çêkirina 
wesayita hevalekî xwe bûye, bûye armanca teqeya hêzên hikûmetî”. 

Tê gotin ku hêzên hikûmetî bi bê hişadarîdana bi wî, bi gumana vê ku ew lawê 
kurd, tiştên qaçax li cem wê hebûne, teqe li wesayitê kirine. 

Her sal zêdetir ji sedan kolber û kasibkarên Kurd li ser sînorên Kurdistanê dibin 


armanca teqeya rasterast 
ya hêzên hikûmetî, û di 
hinek ji wan bûyeran de, 
hevwelatiyên Kurd 
jiyana xwe ji dest didin. 
Heya niha tu kesayeti- 
yekî heqîqî û huqîqî 
derheqê teqekirina li 
kolberan û kasibkaran li 
ser sînorên Kurdistanê 
rastî lêpirsînê nehatine, 
û dosyiyeya qezayî ya 
kesên birîndar yan jî 
kesên ku jiyana xwe ji 
dest dane, negihîştiye 
encameke dilxwaz. 

Pirsa Kurd û Doktrîna Berpirsyariya Parastinê 


A 



Beşa Yekem: Dîrokçe, Pênase û 
Hêman Doktrîna Berpirsyariya 
Parastinê 


Destpêk 

Di civaka navdewletî de prensîba ku 
herî zêde ji aliyê dewletan ve li ser tê 
tekezkirin, prensîba “Serweriyê” an 
jî bi wateyeke din “Serweriya West- 
falyayî” ye. Li gor vê prensîbê dewlet 
di kar û barên xwe yên navxwe û 
navneteweyî de xweser e û hemî 
awayên destwerdanê, di her astê de û 
ji aliyê her hêzekê ve qedexe ye. Her 
di bin saya vê prensîbê de, serdes- 
tiya tam û berdewam para saziya 
dewletê ye û dewlet çi bike jî azad 
e. Lê geşedanên hin şaxên hiqûqa 
navneteweyî, bi taybet şaxa “Hiqûqa 
Navneteweyî yê Mafên Mirovan” 
guherînên berçav bi ser vê prensîbê 
de anîn. 

Yek ji wan guherînan, ji dê bûna 
doktorînên hiqûqî-siyasî yên weke 
“ Destêwerdana Mirovî” û “Ber- 
pirsyariya Parastinê” bû ku bi 
awayeke rasterast prensîba navborî 
armanc digrin û ji bo parastina rûmeta 
mirov di şert û mercên taybet de rêya 
desttwerdana di kar û barên dewletan 
de ji bo civaka navneteweyî vekirî 
dibînin. 

Di vê rêze gotarê de, dê bi awayeke 
berfireh li ser doctrînana Berpirsyari- 
ya Parastinê, bandorên vê li ser pren- 
sîba Serweriyê, peywendiyê vê bi ma- 
jara mafê çarenivîsê û paşeroja gelê 
kurd bê baz dan. Armanca bingehîn 
ya vê beşê jî pêşkêşkirina dîrokçe, 
pênase û hêmanên vê doktrînê ye. 

Kilida Peyvan: Prensîba Serweriyê, 
Destêwerdana Mirovî, Berpirsyariya 
Parastinê, Mafên Mirovan, Gelê Kurd 
Dîrokçeya Berpirsyariya Parastinê 

Di dîroka mirovahiyê de dehsalên 
90’ê yê sedsala bîstê ji ber rêjeya herî 
zêde a karesatên mirovî xwedê cihek 
taybet e. Enfal û qirkirina gelê kurd ji 



aliyê rejîma Beisê li îraqê, komkujiya 
Rwanda, Bosnia û qeyranê mirovî 
li welatên Afrîqayê(weke Somalî, 
Ûganda û Kongojçend mînakên 
biçûk ji wan karesata ne ku heya îro 
bandorên wan ên neyînî li ser ci- 
vaka navnetewî tê dîtin. Raste ku bi 
dawî bûna şerê sar derfeta nîşandana 
bertekên erênî û giştalî ji bo rawestan- 
dina hin kirêzan afirand, lê mixabin 
wan bertekan tu car hemî kirêz li xwe 
negirtin. 


Hevdengiya hêzên 
navneteweyî di derbarê 
qeyrana mirovî 
a Kurdis- 
tana Başûr, 
guhertinek 
bê mînak 
di 

pratîka 
dewle- 
tan de 
çêkir 
û bû 

sedem ku 
Destêw- 
erdana 
mirovî bibe 
xwedê binghên 
hiqûqî. Doctrînek 
ku cîbicîkirina vê ser- 
weriyê sinordar dike û her wekî di 
semavê wi de jî tê dîtin, midaxeleyê 
weke rêçareya bidawîkirina kare- 
satên mirovî dibîne. di rastî de yek ji 
sedemên ku ev doktrînê nekarî rêya 
dubarebûna trajidiyên mirovî bi tay- 
bet li Rwanda, Srebrenikaya Bosniyê 
û Somaliyê bigre ev bû ku piraniya 
dewletên nûpêgihiştî ev doctrîn weke 
gefa li ser serweriyê pênase kirin. 
Xemsariya civaka navneteweyî di 
wan karesatan de bû sedem ku sazi- 
yên mirovî û hiqûqnasên navneteweyî 
bêdengiya xwe li hemberî binpêkirina 
rûmeta mirov bişkînin. Di civîna he- 
jmar 54’ê a Civata Giştî ya Rêxistina 
Neteweyên Yekbûyê li sala 1999’ê de, 
rêzdar “Kofî Ennan” Sekreterê Giştî 
yê Neteweyên Yekbûyê bal kişand ser 
vê pirsê ku heke destêwerdana mirovî 
an jî mirovhezane serweriyê armanc 
digre û zirarê dighîne vê prensibê, ê 
çareya civaka navnetewî di rewşên 
weke Rwanda û Srebrenikayê çiye, 
ku têde her awayê binpêkirina maf û 
azadiyên mirov tê kirin?! 


Ev pirsa Kofî Ennan bû destpêka bi- 
zavek nû ya hiqûqî ji bo pêşîgirtina li 
dubarebûna wan karesatan. Di bersiva 
pirsa Sekreterê Giştî jî bi piştevaniya” 
Lloyd Axworthy “ wezîrê kar û barên 
derve yê Kanadayê, “”Komîsyona 


Navneteweyî ya di derbarê Derstêw- 
erdanê û Serweriya Dewletê” hate 
avakirin. Di vê komîsyonê de 12 
hiqûqnasên navnetewî yên serbixwe 
cih girtin ku encama lêkolînên xwe 
sala 2001 ’ê bi sernavê “Berpirsyariya 
parastinê” pêşkêşî Sekreterê Giştî 
kirin. vê raportê du armancên binge- 
hîn hebûn. Ya yekê zelalkirina prensîb 
û pêvanên destêwerdana mirovî û ya 
duyem jî, ji holê rakirina astengiyên li 
hemberî destêverdana mirovî bû. 

Her wiha vê raportê de erkên dewle- 
tan bi du astên navxw- 
eyî û Navnetewî 
de hatine 
dabeş kirin 
ku di asta 


navnetewî 
de pêwîste 
dewlet rêz ji ser- 
weriya hevdu bigrin 
û di asta navxwe jî pêwîste ku 
rêz ji rûmeta hevwelatiyan û maf û 
azdiyên wan bigre. Sala 2003’ê Kofî 
Ennan biryar da ku şandek e bilind 
bi armanca ravekirina berpirsyariya 
parastinê ava bike. Vê şandê jî sala 
2004’ encama xebata xwe bi sernavê 
“Gerdûnek Ewletir, Berpirsyariya me 
ya Hevpar” pêşkêş kir. Di encama 
wan xwbatan de bû ku di Civîna 
Rêberan ya sala 2005’ê de, “Doktrîna 
Berpirsyariya Parastinê” bi awayeke 
fermî ji aliyê civaka navnetewî ve hat 
pejirandin. 


Pênaseya Berpirsyariya Parastinê 


Doktrîna “Responsibility to Protect”, 
li du peyvên “Responsibility” bi wa- 
teya berpirsyarî, peywir an jî mesûli- 
yet û “Protect” bi wateya parastinê 
pêk tê. Li gor vê têgehê, serwerî weke 
mafê desthilatdar nahê pênasekirin. 
Serwerî pewir an jî berpirsyariyek e 
ji bo hakiman u wergêra herî gûncav 
ji bo vê têgehê di wêjeya hiqûqî de 
“Berpirsyariya Parastinê” ye. Li gor 
vê doktrînê erkê rayedaraye ku gelên 
xwe li hemberî Komkujiyê, Sûcên 
Şer, Tevkujiya Etnîkî(paqijkirina 
etnîkî) û sûcên li dijî mirovahiyê 
biparêzin. 


Bê şik prensîba ku herî zêde ji vê 
doktrînê zirarê dibîbe prensîba 
serweriyê ye. li gor berpirsyariya 
parastinê, erkê parastina hevwelatiyan 
di asta yekem de li ser şanê dewletê 
ye. lê dema ku dewlet naxwaze an jî 
nikare vê erkê xwe an vê berpirsyari- 
yê cîbicî bike, di asta duyem de ev 
berpirsyarî dikeve ser şanê civaka 
navneteweyî. 

Berovajî doktrîna Destêwerdana 
mirovî ku di navê xwe de peyva 
“Destêwerdanê” dihevîne, doktrîna 
berpirsyariya parastinê pitir li ser 
peyva “Berpirsyariyê” baz dide û 
destêwerdanê tenê weke rêçareya 
dawîn a civaka navneteweyî dide 
nasandin. Encama vê leyiza bi peyvan 
jî ku bi mentiqek hiqûqî ya bi bingeh 
hatiye pêkanîn, kêmkirina bertekên 
neyînî li hemberî vê doktrînê ji aliyê 
dewletan bû. 

Hêmanên Berpirsyariya Parastinê 

Berpirsyariya Parastinê ji sê hê- 
manên bingehîn, Berpirsyariya Pêşî 
lê girtinê, berpirsyariya bertek nîşan 
danê û Berpirsyariya ji nû ve ava- 
kirinê pêk tê. Lê ev hêman tên çi 
wateyê? Di vê beşa gotarê de dê ev 
hêman bi awayeke berfireh bên şirove 
kirin da ku girîngiya Berpirsyariya 
Parastinê zelal bibe. 

_ Berpirsyariya pêşî lê girtinê 

Li gor raporta Komîsyona Navnetew- 
eyî ya di derbarê Destêwerdanê û 
Serweriya Dewletê, têgeha ber- 
pirsyariya parastinê bi awayek e 
zimnî berpirsyariya pêşî lê girtinê jî li 
xwe digre. ev hêman tê vê wateyê ku 
pêwîste pêş her aliyekê dewlet bibe 
asteng li hemberî karesatên mirovî û 
bi mifa wergirtin ji her alavekê, rê ji 
wan karesatan bigre. Lê ku dewletê 
hêza vê çendê nebû an jî tu hezew- 
eriya dewletê di vê derbarê de nehat 
dîtin, pêwîste civaka navnetewi pên- 
gavên pêvîst di çarçûveya vê hêmanê 
de rake. 

_ Berpirsyariya bertek nîşan danê 

Qonaxa duyem a Berpirsyariya Para- 
stinê an jî bi wateyeke din hêmana 
duyê, Berpirsyariya bertek nîşan 
danê ye ku di vê hêmanê de Destêw- 
erdan bi kiryarek e legal an jî yasayî 
tê pênase kirin. dema ku asta gefa 
li ser hemwelatiyan gihişt asta herî 
hestyar, civaka navnetewî li ser esasê 
berpirsyariya ku hate amaje pê kirin, 
bi armanca parastina hevwelatinan 

“Nihîlizm” di îranê de, û mafê Kurdên Rojhelat 



Sara Mukerem 


ro rojê di cîhanê de, bîrdoziya 
"Nihîliznr’ê li ser mirovan bi tay- 
betî li ser ciwanan bandoriyeke mezin 
heye, bi taybetî di civakê de dibe 
sebeba nerehetî û kirîza nasnameya 
civakî. 

Di Rojhelata Navîn de, ev yek xiraptir 
e, û her ku diçe xiraptir jî dibe, ango 
nijadperestî û tundreviya mezhebî, 
înkarkirineke bê qas bi xwe re tîne. 
Herwisa Imperyalîzm di cîhanê de, 
ji gelê feqîr û reben re, ne tenê tu 
mafekê nas nake, belkû heta weke 
mirovan jî, li mirovan nanêre, anku 
ne nasnameya wî/wê tê qebûlkirin, 
ne jî weke netewe tê qebûlkirin,eva 
tê vê wateyê, ku tu mafê jiyanê jê re 
nehatiye hiştin. 

“Nihîlizm” di sedsala 19.emîn 
de, bi taybet di Firansayê de, xwe 
weke çiqek gihîştandiye felsefeyê. 
Nehîlîzm mafê takekes, azadî, 
yasa,dadwerî, heqê jiyanê bi giştî ret 
dike. 

Dema em vegerne ser behsa Kurdan, 
em dibînin ku li ser kurdan jî heman 
tişt tê meşandin, ango rejîma îranê 
tu mafekê ji Kurdên Rojhelat re nas 
nake, nasname û hebûyîna xelkê kurd 
ret dike, û hewl dide ku di çarçoveya 
îdeya “Nihîlizm”ê de, wisa nîşan 
bide, ku daxwazkirina mafê neteweyî 
û siyasî tiştekî pûç û bê bingeh e, û zi- 


rara wê ji civakê re heye. Di demekê 
de ku ew hewlên rejîmê di vê çar- 
çoveyê de tenê û tenê bona parastina 
deshilata xwe û serkuta zêdetir e. 
Herwisa rejîma îranê, hekî dengek jî 
ji azadiyê re hebe, wê ji holê radike, 
û mafxwestina Kurdên Rojhelat nas 
nake, û kurdan weke netewe nas 
nake, îradeya kesan dişkêne, da ku 
tu rêyekê ji takekesan re nehêle, ku 
tekoşînê bikin. 

Herwisa bidarvekirina mirovan, siza- 
yên qesas, kuştina mirovên bê guneh. 


sengsarkirina jinan,mirov bi awayekî 
zindî binaxkirin, û hezar nimûneyên 
wiha, mirov dikare bîne ziman, ku 
rejîma îranê wana ji xwe re weke 
maf dizane, û li ser Kurdên Rojhelat 
disepîne, bi awayekî giştî em dikarin 
bêjin rejîma îranê, dixwaze îradeya 
gel teslîmî xwe bike. Vê rejîmê bi van 
kiryarên xwe rûyê dîktatorên wekî 
Hîtler jî spî kiriye. 

Kurdên Rojhelat heyînî niha di îranê 
de, gellek raperîn,û berxwedanên 
wan hebûne,weke xebat û tekoşîna 
Erdelaniyan, Simkoyê Şikakî, Qazî 


Mihemed, û şehîd Dr. Qasimlo û ... 
hwd. Lê berdewam ew serhildan 
(serhildanên berî avakirina PDKÎ) 
bi sedemên curbicur ên navxweyî û 
derekî hatine têkbirin. 

Lê piştî avakirina PDKÎ, serbarê vê 
ku gellek astengî li ser riya vê hizbê 
hebûne, û çi rejîma paşatiyê û çi jî 
rejîma niha ya îranê hewl dane ku 
bi belavkirina îdeya “Nihîlizm”ê, û 
pûçnîşandana xebata neteweyî wê 
hizbê ji holê rakin, lê tu carî serkevtî 
nebûne. Jiber ku PDKÎ rastiya civaka 
Rojhilata Kurdistanê ye, û pêgeheke 


bihêz ya xelkî heye. 

Her di vê çarçoveyê de serbarê 
heyamek bêdengiya di Rojhilata 
Kurdistanê de, lê niha PDKÎ dest bi 
xebateke nû kiriye, bona vê ku cardin 
bê encambûna siyasetên şaş ên rejîmê 
biselimîne. 

Belê PDKÎ îsal di nav rûpelên dîrokê 
de, xêçikên nû lêdan, ango bi dest- 
pêkirina “Rasan”ê di Rojhilata Kurd- 
istanê de, pêvajo û gaveke nû avêt. 
Destpêkirina “Rasan”ê di Rojhelatê 
Kurdistanê de bona xelkê kurdistanê, 
tiştek nû nebû, belku hêvî û baweri- 


/ \ 

“Rasan” û xebat û 

tekoşîna ji bo azadiyê, 
dengvedan û sozeke 
rasteqîne ye, ku îsal 
hemû siyasetên dijmin 

vala derxistin 

\ ___ / 

yeke nû bû, ku di nava xelkê Rojhe- 
lata Kurdistanê de dest pê kir. 

Rejîma îranê di medya û ragehand- 
inên xwe de gellek caran xwest ku vê 
yekê derev derxîne,ku tiştek bi navê 
“Rasan”ê û tekoşînê nine, ango bi 
hemû aliyan ve dixweze ku tekoşîna 
azadiyê înkar bike, jiber ku yek ji 
rolên herî girîng ên siyasetvanên 
rejîma îranê, siyaseta înkar û îmhayê 
ye. 

“Rasan” û xebat û tekoşîna azadiyê, 
dengvedan û sozeke rasteqîne ye, 
ku îsal hemû siyasetên dijmin vala 
derxistin, ango “Rasan” (rabûn) 
pişkivînek e bona dengê xelkê Ro- 
jhilatê Kurdistanê. Xebat û tekoşîna 
“Rasan”ê, bi xebata bajar û çiya 
hevdu tewaw dike. 

Pêşwazî û piştevaniya gel ji 
“Rasan”ê, piştî zêdetir ji 20 sa- 
lan, xwedîderketin û himbêzkirina 
“Rasan”ê, ji aliyê gel ve, tê vê wateyê 
ku, gelê Kurd cewherê xwe ji dest 
nedaye, û teslîmî siyaseta înkar û 
îmhayê (retkirin û mihkirinê) nebûne, 
û pûçnîşanada xebata neteweyî di 
çarçoveya îdeya “Nihîlizm”ê de nik- 
are rejîmê bigehîne xewnên wê yên 
gemar. 



midaxeleyê dike. ev midaxele jî dikare bi hêza Siyasî, dîplomatîk, aborî û rêkarên hiqûqî û her wisa bi hêza leşkerî jî pêk were. 

Li gor hiqûqa navneteweyî berpirsê parastina aştî û ewlehiya navneteweyî “Konseya Ewlehiyê ya Rêxistina Netewên Yekbûyî”ye û ev saziya siyasî ye ku mafdar e 
biryar bide û awayê destêwerdanê jî destnîşan bike. Ji ber ku biryarên Konseya Ewlehiyê jî tenê bi dengê erê yê 5 endamên daîm tên pejirandin, yek ji mercên cibicîki- 
rina vê hêmanê ev e ku ev 5 endan li ser mijarê nakok nebin. Helbet dema ku ev hevdengî bi tu awayî pêk nehê, civata giştî dikare bi komdengiyekê biryara midax- 
eleyê bide. 

_ Berpirsyariya ji nû ve avakirinê 

Destêwerdan bi her awayî dibe sedemê ziraran. Bi taybet dema ku rewş hestyar be û midaxeleya leşkerî bê kirin. li ser vê esasê jî her çawa parastina hemwelati- 
yan weke erkê civaka navnetewî hatiye nasîn, ji nû ve avakirina welat jî berpirsyariyeke li ser şanê civaka navnetewî. Li gor raporta Komîsyona Navneteweyî ya di 
Derbarê Destêwerdanê û Serweriya Dewletê berpirsyariya ji nû ve avakirinê hêmana sêyem a doctrîna Berpirsyariya parastinê ye û nabe welatê ku hatiye têkdan û 
wêrankirin wisa bê xwedê bimîne. Ev hêman li kêleka midaxeleyê misogerkirina aştî û ewlehiyê bingeh digre û hêmanên weke dadmendî, geşedanên aborî û hwd di 
nav xwe de dihevîne. 

Nerîna 

Lîderan 



Baydemir: “Hewlêr dikare 
bibe pira aştiyê”. 



Îbadî: “PKKê bersiveke 
erênî daye me”. 



Tariq Elhaşimî: “Qasim 
Silêmanî gote min, ku 
pêwendî di navbera îran û 
Elqaîdeyê de heye”. 



Ebas Îraqçî: “Hekî Amerî- 
ka bercamê bidirîne, emê 
her agir berdnê”. 


( 'N 

Sefera Yildirim bo Kurdistana Başûr bi çi meremekî bû? 

v_ J 



Elî Munezemî 


yên xwe yên netewî, tekoşîna xwe 
berdewam dikin, û eva jî bi eşkere 
bi ser têkiliyên Turkiya û Herêma 
Kurdistanê de zal e. Wate her dem 
ku berjewendiyên netewî ên Turkiyê 
ji aliyê Kurdan ve ketibe tehlûkeyê 
de, berî her tiştî rayedarên Turkiyayê 
dest avêtine gef xwarinan ji Herêma 
Kurdistanê, û bi zimanê “Çek” digel 
Herêma Kurdistanê axivî ne. 


Kurdistana Başûr weke bazara bi- 
karanîna kelûpelên xwe be. 

Di vê navberê de ev tişta ku weke 
deskewt bo Kurdên Kurdistana Başûr 
dimîne, eva ye ku qursayî û bandora 
siyasî ya Herêma Kurdistanê li ser 
asta Rojhilata Navîn zêde dibe û di 
rikeberiyên herêmî de, bibandor- 
tir dibe û herweha, rêya gehîştina 
Herêmê bi cîhana derve vekirî dibe, û 



Di despêka sala 2017’an a Zayînî de, 
berê Firansawa Oland yê serkomarê 
Firansayê û piştre jî Bînaylî Yildirim 
yê serokwezîrê Turkiyê, û her yek bi 
serokatiya şandeke, serdana Bexda 
û Hewlêrê kirin. Ev serdan ji aliyê 
hinek ji rayedarên Herêma Kurdis- 
tanê ve weha hatin şirovekirin ku, 
merem û encama sefera wan du 
şandeyan, hevtiraz dihatin berçav. Lê 
bo me ku heya qasekî li siyasetên her 
du aliyan şareza ne, ferq û cudahiyan 
bi başî dibînin. Her weke şêweya 
deshilatdariyê di wan her du welatan 
de cuda ye, armanc û kiryarên wan jî 
li ser asta siyasetên derve yên wan, bi 
awayekî xwezayîji hevdu cuda ne. 
Siyasetên derve yên welatekî weke 
Firansayê ku ji şaşitiyên xwe ên 
derbazbûyî li hemberî gelê Kurd 
ders wergirtine û piraniya rêberên 
wan xwe bi dostên gelê Kurd 
dizanin û herweha di welatê wan de 
buhayên demokrasiyê heya astekî 
bilind vegeşiya ne, û têkiliyên wan 
digel Kurdistanê dikare bibe sede- 
ma geşekirin û pêşkevtina demokra- 
siyê di Kurdistanê de jî, û nikare 
hevtiraz be digel siyasetên welatekî 
Sêmî-Demokratîk ku, hêj pirsa gelê 
Kurd tê de nehatiye çareserkirin. 


Bi sedema 
vê ku her liv 
û tevgerekî 
Turkiyayê di 
têkiliyên derve 
ên wan li hem- 
berî Herêma 
Kurdistanê, 
ji dîtingeha 
Rê’alîstiyane 
ve çavkaniyê 
digire, ev dî- 
tingeh û nêrîn 
jî, bi nobeta 
xwe weha 
bertek anku 


Hatina Yildirim 
tenê taktîkek e, bona 
gehîştin bi armancên 
stratejîk di Turki- 

yayê de 


Bona vê ku di vê gotarê de zelaltir û 
lojîkîtir li ser hatina weha şandeke bo 
Kurdistanê baxivîn, hewlê didim ku 
bi mifahwergirtin ji hinek teoriyên 
Zanista Ramyariyê, li ser têkiliyên 
derve û têkiliên navnetewî, vê mijarê 
bixim be bas û lêkolînan. 

Şiroveya serdana Yildirim ji 
du nêrînên cuda ve 

Em dikarin bi mifahwergirtina j i 
teoriya Rê’al Politîk wate “Siyaseta 
Rast Bawerî” di zanista têkiliyên 
navnetewî de awriyekîji serdana 
Bînaylî Yildirim bidin. 

Her weke em dibînin di Rê’al 
Politîk’ê de, bi berçavka “Hêz”ê 
li rewşa navnetewî tê nêrîn û tê de 
welat li ser hêla parastina beijewendi- 


rêkarekî dixe pêşberî Turkiyê. Wate 
her demekî ku Turkiyayê xwestibe 
ji rêya têkiliyên xwe li Kurdistana 
Başûr karekî encam bide, li pişt 
helwêstên xwe ên siyasî, pişta xwe bi 
hêza çekdarî qahîm kiriye. 

Bi wateyekî din hekî em girîngiya 
armancên wan liberçav bigirin, têkili- 
yên Turkiyayê û hatina Yildirim tenê 
taktîkek e bona gehîştin bi armancên 
stratejîk di Turkiyayê de. 

Ev armancên han dikarin rikeberiya 
digel Iranê di nava Iraq û Herêma 
Kurdistanê de, û pêşî girtina ji PKK’ê 
bona destbiserdegirtina Kurdistana 
Rojava û, mifahwergirtina ji çavkani- 
yên petrol û gaza Herêma Kurdistanê 
weke altêmatîv li hemberî petrol û 
gaza Iran û Rûsiyayê, û bikaranîna 


ji vê dorpêça hişkatiyê derbaz dibe ku 
cuxrafiyê jê re çê kiriye, û herweha 
rêya henardekirina petrola Kerkûkê ji 
rêya Bendera Ceyhanê ve, tê dayîn. 
Hekî em bi berçavka Siyaseta Îdialîstî 
li van têkiliyan binêrin ku dibêje, 
ev siyaset bona xemilandinane û ji 
nirx û buhayên mirovatiyê çavkanî 
digire, xûya dike ku, hatina Yildirim 
ji aliyekê û şandina hêza çekdar bo 
Kurdistana Başûr ji aliyê din ve, hil- 
girê qazancên herdu aliya ne, lê para 
Turkiyayê di vê qazancê de zêdetir e. 

Hekî ewlehî û aramiya ku rayedarên 
dewleta Turkiyê daxwaz dikin û 
hewla afrirandinê didin, ewlehî û 
aramiya ji dîtingeha îdialîstî be, 
gerek bo hemû tak û neteweyekî be 
û hemû netewe bi awayekî yekgirtî 
bona gehîştina bi vê ewlehî û aramî 
û aştiyê bixebitin. Wî çaxî ew li 
ser bingeha hêz ku fakterek e ku tê 
guhertin, belkî li ser bingeha hinek 
buhayên din ên weke vegeşandina 
demokrasiyê û bilindragirtina rewşa 
mafê mirovan û gellek buhayên din, 
serdana Başûr bikin. 

Aramî û asayîş û bihevrejiyana 
aştiyane li Herêma Kurdistanê, bê 
misogerkirina mafên hemû kêmani- 
yan û bitaybet bê amadebûna berçav a 
gelê Kurd li Rojhilat û Bakûr û Başûr 
û Rojavayê Kurdistanê, li hevkêşeyên 
siyasî û îdarî û stratejîk de, cihgîr 
nabe. 

Cemîie Xizirpûr: “Roja derbazbûna min ji destê îtila’ata rejîmê, û gehîştina min bi 

Qendîlê, roja herî xweş bû”. 


B êguman gellek mezin in ew kes- 
ên ku hest bi bindestî û zulm û 
zordariya li ser neteweya xwe dikin, û 
di pêxema nehêlana wan stem û zor- 
dariyan, jiyan û temen û tenanet canê 
xwe jî gorî dikin û di vê pêxemê de 
ne tenê dilgiran ninin, belkî şanaziyê 
bi rêbaza xwe ya pir ji awareyî û 
derbederî û birsîtiyê dikin. Jiber ku 
hevdem gellek mirovên din jî hene ku 
li kêleka wan kesên xebatkar û can- 
gorî, jiyana xwe ya rojê didomînin, lê 
mixabin xemsariyê li hemberî erkên 
xwe ên netewî dikin û ji xebata bona 
serbestî û azadiyê bêpar in. 

Cemîle Xizirpûr jî yek ji wan mirovên 
mezin û xwedî baweriyê ye, ku 
piraniya temenê xwe, serbarê birsîtî 
û destengî û awareyiyê, di nava refên 
Hizba Demokrat de derbaz kiriye 
û niha jî piştî nêzik bi sê dehikan 
xebat û berxwedanê, neskiniye û hêj 
şanaziyê bi jiyan û derbazbûya xwe 
dike. 

Cemîle Xizirpûr keça Mihemmed 
ê naskirî bi “Hacî Heme Bes” sala 
1347'an a Rojî (1968) li gundê 
“Bêran” a herêma Siwêsnayetî a 
Serdeştê hatiye dinê. 

Cemîle Xizirpûr derheq bi ça- 
vaniya têkiliya bi refên PDKI weha 
ji Agiriyê re axivî; “Piştî herifîna 
rejîma Paşatiyê û şoreşa gelên îranê, 
pêşmergeyên Kurdistanê û bitay- 
bet pêşmergeyên Hizba Demokrat 
serdana herêma me û bitaybetî mala 
me dikirin, ev beşek bû ji sedemên 
nasyariya min digel Hizba Demokrat, 
lê sedema sereke bandora birayê min 
“Rehman Aşinawer” yê naskirî bi 
“Rehmanê Hacî Heme Besê Bêran” 
bû li ser min, ku wî çaxî pêşmergeyê 
Hizba Demokrat bû û mixabin, ber- 
warê 8’ê Xezelwera sala 1361’an a 
Rojî, (1982) û di şerê “Qûça Marax- 
anê” de şehîd ket. Her di despêka 
şoreşên gelên îranê ez bûme alîgirê 
Hizba Demokrat û sala 1985’an a 
Zayînî (1364) min têkilî bi Husên 
Nazdar re ava kirin û sala paştir 
bi fermî di refên teşkîlata nepenî a 
Hizbê de hatime sazimandan. Ez li 
ser birêvebirina erkên xwe yên hizbî 
berdewam bûm heya sala 1990’î ya 
Zayînî îtila’at bi pewendiya min digel 
Hizbê hesiya û hewla girtina min da, 
lê bona derbazbûnê min peywendî 
bi tîmeke pêşmergeyên Hizbê ve girt 


û min xwe gihand baregehên sereke 
ên Hizbê li Qendîlê, lê mixabin piştî 
min dayk û bab û birayên min hatne 
girtin û îşkencedan, û piştî çend rojan 
serbestberdanê, babê min canê xwe 
ji dest da, û birayekî min û birayekî 
Husên Nazdar jî, heyamê 3 heyvan li 
Mihabadê hatine îşkencekirin, lê tes- 
lîmî pîlanên qirêj ên rejîmê nebûn”. 

Cemîle Xizirpûr herweha derheq 
bi jiyana xwe ya hevpar dibêje ku; 
“Di Yekemîn heyva Bohara sala 
1370’an a Rojî( 1991) de, min jiyana 
hevpar digel Husên Nazdar ava kir 
û berhema jiyana me jî 4 zarok bi 
navên Aştî, Aso, Aras û Awat bûn ku 
mixabin, zarokê me yê binavê Awat, 
her di despêka zarokatiya xwe de bi 
sedema nesaxiyê û tunebûna derman 
û îmkanatên pizîşkî, canê xwe ji dest 
da, lê 3 zarokên min ên dî, serbarê 
jiyana di awareyî û derbederiyê de, di 
bin top û bombebaranê de xwendina 
xwe bi dawî anîn û niha jî berevajî 
xwasteka me, awareyî Ewrûpayê 


bûne”. 

Cemîle Xizirpûr piştî bi salan jiyana 
di nava Hizba Demokrata Kurdis- 
tanê de, çavnihêriya xwe ji Hizba 
Demokrat û hevjînê xwe weha tîne 
ziman; “Çavnihêriya min ji PDKI eva 
ye ku di pêxema bidestxistina azadiya 
gelê me, li ser xebata li dijî dujmi- 
nan berdewam be û di refên xwe de 
wekheviya di navbera jin û mêran de 
biparêze. Çavnhêriya min ji hevjînê 
min Husên Nazdar jî ev e ku piştî 


pitir ji 36 salan xebata di nava refên 
Hizba Demokrat de, li ser xebata xwe 
berdewam be û hêviya temenek dirêj 
û saxlemiyak baş jê re dikim heya 
gehîştina bi armancên gelê me”. 

Cemîle Xizirpûr derheq rojên xweş ên 
jiyana xwe dibêje; “Min di jiyana xwe 
de rojên xweş pir kêm dîtine, lê rojên 
ku bal min hinekî xweş bûne, Yek 
roja derbazbûna min ji destê îtila’ata 
rejîmê û gehîştina min bi Qendîlê bû, 
û rojek din a xweş di jiyana min de 


roja zewicîna min bi Husên Nazdar re 
bû û, herweha roja ku yekemîn zaroka 
me “Aştî” hate dinê jî, rojeke pir 
xweş a jiyana min e”. 

Li hember de Cemîle Xizirpûr rojên 
herî nexweş ên jiyana xwe weha 
tine ziman; “Jiyana min pir e ji rojên 
nexweş, her roja ku pêşmergeyekî 
Hizbê, an ku hevjînê her jinekê û her 
endamekî Hizbê û tenanet xebatk- 
arekî rêya serbestiyê bi neheq dihat 
şehîdkirin, ji min re rojek tal bû, lê ji 
hemûyan nexweştir roja şehîd ketina 
Dr. Qasimlo û Dr. Şerefkendî û bom- 
bebarana binke û baregehên Hizbê 
li Qendîlê û piştre li bajarê Koyê bû. 
Diyar e ewana rojên nexweş ên jiyana 
siyasî ya min bûn, lê şehîdketina 
birayê min û koça dawiyê ya dayk û 
babên min û herweha roja ku Awatê 
Kurê min canê xwe jidest da û bitay- 
betî di çend heyvên derbazbûyî de jî, 
awarebûna her 3 zarokên min, rojên 
herî nexweş ên jiyana min in”. 

Cemîle Xizirpûr di dawiyê de rû li 
keç û jin û dayîkên Kurdistanê dike 
û bi vê gotinê dawiyê bi hevpeyvîna 
xwe tine; “Ez daxwazê ji xûşik û 
birayên xwe li Kurdistana Rojhilat 
dikim ku, bweriyê bi pîlnên dagîr- 
keran nekin, yekrêziya netewa xwe 
biparêzin û di pêxema derkirina 
dagîrkerên Kurdistanê de, ji hemû 
xebatekî rewa mifahê bisitînin û 
piştevaniyê bidin siyasetên Hizba De- 
mokrat û di dema hewce de alîkariya 
pêşmergeyên vê Hizbê bikin”. 

Polîsên şaredariyê ên rejîmê di Rebetê de êrîş kirine ser kasbkaran 


r 


A 


D i bajarê Rebetê a ser bi 
Parêzgeha Urmiyê polîsên 
şaredariyê, êrîş dikine ser kasbk- 
arekî Kurd, û destê wî dişkênin. 


Li gor nûçeyên gihîştine Malpera 
“Kurdistanmedia” yê, roja Duşemiyê 
20’ê Berfanbara 1395’an polîsên 
“Sedê Meiber” ya şaredariya Rebetê 
êrîş dikine ser kasbkareke reben, ker 
û lal bi navê Qadir Ehmed Parsa, û 
di encama vê êrîşê de dest û didanên 
wî dişkên. 


Nûçegihaniya Malpera “kurdistan- 
media”, di vê derheqê de ragihandi- 
ye ku, ev kasbkarê Kurd ku ji aliyê 


^ bikêrgirtiyên rejîma îranê ve 
êrîş li ser hatiye kirin, kurekî kêm 
endam û yê gundê lîlanê û nîştecihê 
bajarê Rebetê bûye. 

Eva di halekê de ye ku ev kasbkarê 
kurd di kolaneke bajarê Rebetê de li 
ser daşqê mijûlî firotina fêkî (îmîş, 
mîwe) bû, û bi vê yekê bijîva jiyana 
xwe dabîn dikir,ku ji aliyê kirêgirti- 
yên rejîmê ve bi tundî rastî îşkence û 
lêdanê hatiye, û di encam de destek 
û didanê wî şikestiye. 


Piştî vê karê kirêt, yê polîsên “Sedê 
meiber” a şaredariya rejîmê, xelkê 
bajarê Rebetê bona şermezarkirinê 
li ber deriyê şaredariyê kom bûne. 


^ û xwepêşandan encam ' 

dane. 

Herwiha nûçegihaniya 
malpera “kurdistanmedia” yê 
besa vê yekê dike ku ev kesên 
ku ev kare kirine, xelkê bajarê 
Rebetê ninin, û ji bajarê Me- 
habadê hatine şandin. 

Polîsên şaredariya rejîmê 
heyanî niha cend car in ku 
di bajarên kurdistanê de, di 
kolanan de êrîş kirine ser 
kasibkaran û ev yeke jî bûye 
sebeba nerazî bûyîna xelkê. 

V_ ) 



Rêxistina Çavdêr a Mafê Mirovan: “Dezgeha Dadweriyê û hêzên ewlehiyê ji dadperweriyê 

re astenga sereke ne” 


R êxistina Çavdêr ya Mafê 
Mirovan roja Pêncşemiyê 
raporek belav kir, ku di sala 2016 
an mafê esasê yê mirovan bi taybetî 
mafê azadiyê di îranê de hetiye bin 
pêkirin. 

Li gor raporên belavbûyî, Sara lî 
Vîston rêveberê Malpera Rêxistina 
Çavdêr ya Mafê Mirovan di derheqê 
Iranê de gotiye: “Hêzên ewlehiyê û 
Dezgeha Dadweriyê astengên sereke 
ne, ku nahêlin di îranê de dadperwerî 
çêbibe. 

Sara Lî Vîston di dirêjiya gotinên xwe 
de gotiye: “Lewazkirina azadiyê û 
nenaskirina maf ji hemwelatiyan re 
nîşaneya bê baweriya dewletê ye, û 


nîşan dide ku ev nikarin bi awayekî baş hikûmetê bi rê 
ve bibin”. 

Herwiha di vê raporê de di derbarê îranê de hatiye 
ku: “Eva sê sal in Hesen Rohanî serokomar e, wî 
gellek qewl dabûn, lê belê heyanî niha bi tu awayî ne 
qewlên xwe bi cîh anîne, û rêz ji xelkê sivîl û siyasî 
re girtiye”. 

Rêxistina Çavdêr ya Mafê Mirovan dibêje: “Di sala 
2016an de heyanî niha rejîma îranê 203 kes îdam 
kirine, û hindek çavkanî dibêjin ku hjmara kesên 
hatine îdamkirin 437 kes in”. 

Vê rêxistinê daye zanîn ku, rejîma îranê di girtîgehan 
de girtiyan îşkence dike, û girtî di dema lêpirsînê de 
ji girtina parêzer bê parin. 


^ 1 Tm 



■ ' ii /7r 


Hêjayî basê ye ku rejîma îranê ji azadiya heyî re dibe asteng, û gellek rojnamevan, nivîskar û çalakên çapemeniyan dest- 
biser kirine. 



H emwelatiyekî “Behayî” li 

îranê hate şewitandinAjansa 
Kurdpa: Ehmed Finayan, ku yek 
ji hemwelatiyên akinciyê bajarê 
Simnanê ye, roja 18 Berfenbara 
1395’an a Rojî, bi sebebeke ne diyar 
û bi destên kesên nenas ve hatiye 
şewitandin. 

Li gorî nûçeyên belav bûyî, temenê 
Ehmed Finayan 60 Salî bûye û termê 
wî bi awayeke şewitî di Deşta bajarê 
Simnanê de hatiye dîtin, lê heyanî 
niha tu agahiyek di derbarê sedema 
şewitiandina wî nehatiye zanîn. 


Hatiye ragehandin ku Ehmed Finayan 
ê Behayî, xwediyê pirojeyekî ajaldari- 
yê bûye. 

Hêjayî besêye ku, termê wî hem- 
welatiyê Behayî ji ber şewatîna dijwar, 
nehatiye naskirin û piştî têsta D.N.A 
nasnameya wî hatiye naskirin. 

Eva di demekî de ye ku li îranê jî, ji 
çarenivîsa 4 kedkarên Behayî jî, tu za- 
niyariyek di dest de nine û bêserûşûn 
in. 

Zarokên Rojhilata Kurdistanê, Alan Kurdî ji bîr nakin 


L i Mirgewera Urmiyê li Rojhilatê 
Kurdistanê, di Festîvala “Bûkên 
Berfê” de, Alan Kurdî hate bibîranîn. 


Li gor nûçeyên belavbûyî, zarokên 
Unniyê di çarçoveya Festîvala “Bûkên 
Berfê” de, ji berfê peykerê Alan Kurdî 
çêkirin. Alan Kurdî ew zarokê ku ji 
Rojavayê Kurdistanê bû, û di rêya koç- 
beriyê de, li Deryaya “Ege”yê (Êjê) de 
xeniqibû. 



Ev festîvale li bajarokê Zêwê ya navçeya 
Mirgewerê, ji aliyê xelkê navçeyê ve, 
pirr bi germî hate pêşwazîkirin, herwiha 
her peykereke ku hatibû çêkirin, wate û 
peyamek dida. Di vê Festîvalê de hejmareke zêde jin û mêr, û zarok beşdarî Festîvalê bibûn. 


Xelkê bajarê Urmiyê, hêvî dikin ku kar li ser bihêzkirina Festîvalên bi vî rengî were kirin, da ku ev pêşketin di navçeya wan 
de çêbibe, herweha navçeya wan baştir were naskirin. 



Konsêrta hunermenda Kurd Yelda Ebasî li Sine hat hilweşandi 


B erpirsên Iranê yên li parêzgeha Sine ya Rojhilatê Kurd- 
istanê, rê nedan ku konsêrta mûzîkê ya hunermenda 
kurd a ji Xurasanê, Yelda Ebasî ii bajarê Sineyê bi rê ve biçe. 

Biryar bû li bajarê Sine yê Rojhilatê Kurdistanê, konsêrtek ji bo 
hunermenda kurd Yelda Ebasî bihatiba lidarxistin, û posterên 
konsêrtê jî ji heftiyek berê ve hatibûn belavkrin, lê konsêrt ji alyê 
berpirsên parîzgeha Sineyê ve hate hilweşandin. 

Rêvebira Karubarên Yelda Ebasî ji Rûdawê re ragihand, ku ji wan 
re hatiye gotin, ku sedema hilweşandina konsêrtê, şîna giştî ya bi 
boneya koça dawî ya Serokomarê îranê yê berê Haşimî Refsen- 
canî ye. 

Rêvebira Karûbarên Yelda Ebasî herwiha got, rêgirtin ji birêveçû- 
na konsêrte hunermend Yelda Ebasî di demkê de ye, ku her îro 
festîvala mûzîkê ya Fecir dest bi karên xwe dike. 

Rêvebira Karubarên Yelda Ebasî herweha da xuyakirin, berpirsên parêzgeha Sineyê ti piştgiryekê nadin konsêrta Yelda 
Ebasî û ji xelkê Sineyê xwast, ku piştgiryê bidin birêveçûna wê konsêrtê, da ku ew bikarin di rojên dahatî de konsêrta 
xwe li bajarê sne lidar bixin. 

Yelda Ebasî hunermendeka kurd a ji Xurasanê ye û ji ber stranên xwe yên kurdî û dengê xwe yê dilşewat, gelek navdar 
bûye. 

Yelda Ebasî bi şêwezarê kurmanciya jorîn, stranên xwe dixwîne. 

Pirraniya stranên ku Yelda Ebasî distêre, stranên fulklurî yên kurdên Xurasanê ne û gelek ji wan behsa serpêhatî û êş û 
derdên kurdên Xurasanê dikin. 

Li Xurasan a îranê ku dikeve rojhilat û bakurê rojhilatê îranê derdora 1,5 milyon heta 2 milyon Kurd dijîn, ku bi 
şêwezarê kurmanciya jorîn diaxivin. 

Kurdên Xurasanê çendîn salî berî niha û pirranî di serdemê împeratriya Sefewiyan a îranê de, bi zordarî ji parêzgeha 
Urmiyê ve bo wê deverên hatine veuguhastin û li cih û warên wan ên berê (li parêzgeha Urmiyê), eşîrên tirk û tirkmen 
hatin bicihkirin.Rûdaw 




Riya herî baş ya ku hûn hevalên xwe 
winda nekin ev e, ne bi deyn bidin, 
ne jî deynan bikin. 

Paul de Kock 

Hevaltî şeraba jiyanê ye. 

Young 

Jin jî mîna qiralan in, tu carî nikanin 
bi kesî re bibin heval. 

Lord Lyttieton 

Generalê ku herî hindik şaşiyan dike, 
ew generalê herî mezin e. 

Napoleon 

Şêr jî dikane bibe deyndarê mişk. 

Thomas Luller 

Têgihîştina mirovekî çiqas hindik be, 
ew mirov ewçend ji xwe razî ye. 

Kotzebue 

Buhuşt di bin lingên dayikan de ye. 

Hz.Muhammed 

Jin bêhêz in, lê dayik bihêz in. Dayik 
bêdawiya jiyanê ne. 

Emile Zola 

Dilê dayikê, dibistana zarokê ye. 

Henry WardBeecher 

Mirov dikane bi dînîtî bijî, lê nikane 
bi dînîtî bimire. 

Young 

Hizra neteweyî di gotara Melayê Cizîrî de (1570-1640z) 


Tiştonek 






& 





C izîrî rêçareyê jî destnîşan dike, ku rehabûn û rizgarî 
ji vê rewşa xirab, bi hezkirinê ye. Bi bê hezkirin 
derketina ji rewşa tarî û xirab estem û zehmet dibe. Wiha 

Cizîrî carekê navê Newrozê bikar aniye, ku ev cejna neteweyî ji aliyê dîrokî ve bi nasnameya Kurdan ve girêdayî ye û wat- 
eya bidawîkirina tariya zor û sitemê dide, got: 


Bê neqş û sun’ê qudretê 
Nûrun lena welleylu dac 
Daim li wê qala dil e 
Weqtê hilêtin ew sirac 


Bê nûr û narê muhbetê 
Naçîn meqamê wesletê 
Ev nari sîqala dil e 
Newroz û sersala dil e 
(177-178 q;>^' ■**!') 

Cizîrî şanaziyê bi cih û warên xwe dike û hezkirina xwe ji Kurdistanê re nîşan dide, dibêje: 

Guli baxi Iremi Bohtan im Şebçiraxi şebi Kurdistan im 

Çi tebî’et beşer û insan im Lillahil hemd çi ‘alî şan im 

(824l£> 3^' ûîxll ) 

Di serdema Melayê Cizîrî de, Zimanê Farisî yê helbest û rewanbêjiyê bû. Zimanê Tirkî jî yê desthilatê bû. Hevterîpî wan, 
Zimanê Erebî yê ol û Quranê bû, ku ew jî yekji çavkaniyên Cizîrî bû, di wergirtina zanîn, têgeh û bîrokeyan de. 

Li jîngeh, civak û qonaxa ku Cizîrî tê de dijiya, arasteya xurt ber bi hizra neteweyî ve nebû, ne jî guhdaneke berçav bi vê 
babetê dihate kirin. Bêhtir hizra belavbûyî ya Isalmê bû. Islama Cizîrî jî di aliyê sûfîzmî de bû. Lê tevî vê rewşê, Cizîrî 
nerîn, bîr û baweriyên xwe, bi wan zimanên serdest û desthilatdar nîşan neda, lê wî helbestên xwe bi zimanê Kurdî hûnandin 
û navê Kurdistanê eşkere tevlî gotara xwe kir, li beramber jî navê Tirk, Faris, Ereb û Eceman anîne zimên, lê bêhtir behsa 
akarên tundî û hişkbûna wan kiriye. Bi ser de jî wî bangewaziya xwe gihande xwendevanên Kurd ku bi Kurdî, ne bi zi- 
manên din bixwînin, lewma wî bi Zimanê Kurdî helbestên xwe nivîsandin û got: 

Ger luiluê mensûri ji nezmê tu dixwazî 
Wer şi’rê Melê bîn te bi Şîrazi çi hacet 
(129 l£> 3^' -^d') 

Di astên zimên de jî, Cizîrî ne bi zimanekî xwecihî axift, lê belê wî hewl da ku gotara xwe ya hozanyarî bi piraniya 
şêwezarên Kurdî û şaxên wan şêwezaran bixemilîne. 

Cizîriyê ku bi Kurmanciya Jorîn dinivîsand, li hin deveran peyv û ristên Kurmanciya jêrîn bikar anîne, yan jî hin formên 
wan şêwezaran tevlî formên Kurmanciya jorîn kirine, weke mînak, gotiye: 

Hin ji nik dêrê ve tên qesta keniştê hin dikin 
Ney ji van im ney ji wan im min derê xemmari bes 
*** 

Ney dûr e hebîbê me çi firyad û fixan kîn 
Wî guh li demîra dil e awazi çi hacet 

Fener niye nûra Heq e Husn û cemala mutleq e 

Berq e sipîde û şefeq e Zuhre û şemsa xawer î 
*** 

Ger qelbi heqîqet niye yek cari çira 
Işqa te kirîn zêr û zeber iksîrê 
*** 

Aşiqi mesti bi işqê niye hacet bi meyê 
Waridê warid û ehwali bi ewradi çi kit 
Bi heman awayî: 

Da me şehzade bi destê xwe mubarek qedehek 
Ne xubarek ji xumarî û ne tundî û ne xeş 
*** 

Etwarê 'işq û mestî esrarê butperestî 

Teqrîri sed riwayet nakit li bo kifayet 
*** 

Zatîji wucûda me sebeb wê tu dizanî 
Naête hisabê felekê tedwîrê 

Cizîrî dexlûdan û bingeha hizra neteweyî di helbestên xwe de peyda kir, lê hêj ev hizra neteweyî di gotara Cizîrî de nehatiye 
zelalkirin ku ew helbestvanekî sûfî bû, lê belê ligel sûfîtiya xwe xwedî hesteke neteweyî bû, lewma pêwîstiya vê gotarê bi 
wê yekê heye ku êdî girîng e ev hest eşkere û ronî bibe. 


- Mencela çiftê, qirpên keftê. 

- Tiştikê min tişto, difirit yê bê 
per e, di girit yê bê çav e. 

- Weke kulavekî sûtiye, ji vir 
heta Bexda raxistiye. 

Hîv 

- Tasa/elba mast, li guhara 
rast. 

- Cama mastî, li ser destî, req 
rawistî. 

- Bazina sitiyê, kete kaniyê, 
şewqê da Amêdiyê. 

- Bizna kal, li ser berekê val, 
hindî gazî dikimê nahête mal. 
Bizneka kal, li ser kendal, yar 
yar dikimê nahête xar. 

- Hespê belek, li binê deştê bû 
xelek. 

Roj 

- Bazinkê Sitî yê, keft kanî yê, 
şewq da Amêdî yê. 

- Zerîfa serbanî, keziyên 
şurrbîne binê banî. 

Esman, heyv û roj 

- Serê dinê, binê dinê, du guhîj 
bi tenê 

- Behra şîn e, av tê nîne, 2 mar 
tê da xişîne, êk hesp e, êk 
mahîn e. 

Hîv û stêr 

- Her her dîwar, ber ber dîwar, 
xanim yek e, carî 

hizar. 

Roj, hîv û stêr 

- Her her diyar, merr merr di- 
yar, çil kose, du xanim, gulî 
hizar. 

Roj û Hîv 

- Behra şîn e, du mar têda 
xişîne 

- Tata şîn e 2 Hesp pêve hejîn 
e. (* Tat: Bet'ena çiya.) 


Têdîtin: Amadekar destkariya 
devoka metelokan nekiriye 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
IsC. me re bişînin 









































